[{"text_idx": "#000001", "text": "A oes gennych chi ddiddordeb mewn dysgu pa adnoddau sydd ar gael i\u2019ch helpu i asesu a datblygu eich sgiliau digidol? Neu, efallai bod diddordeb gennych chi mewn dysgu mwy am sut y gallwch gefnogi\u2019ch myfyrwyr i ddatblygu eu sgiliau digidol?"}, {"text_idx": "#000002", "text": "Byddwn ni\u2019n cynnal nifer o sesiynau hyfforddi i staff drwy gydol Semester 1. Os nad oes modd ichi fynychu\u2019r sesiynau, mae croeso mawr i chi e-bostio digi@aber.ac.uk a gallwn drefnu sgwrs i chi ag aelod o\u2019n ti\u0302m."}, {"text_idx": "#000006", "text": "Bydd y Ti\u0302m Sgiliau Digidol yn cynnal sesiynau hyfforddi ym mis Medi ar gyfer staff academaidd a fydd yn cefnogi eu myfyrwyr i adolygu eu hadroddiadau Offeryn Darganfod Digidol, a fydd yn hwyluso sgyrsiau gyda myfyrwyr am eu sgiliau digidol yn gyffredinol."}, {"text_idx": "#000007", "text": "Bydd sesiynau ar-lein ar gael yn Gymraeg a Saesneg ar y dyddiadau canlynol:"}, {"text_idx": "#000011", "text": "Rydym yn edrych i benodi dau Bencampwr Digidol Myfyrwyr i weithio yn ein Ti\u0302m Sgiliau Digidol am gyfanswm o 25 wythnos (5 awr yr wythnos ar Gyflog Gradd 2) y flwyddyn academaidd nesaf, gan ddechrau ym mis Medi 2023."}, {"text_idx": "#000012", "text": "Bydd y Pencampwyr Digidol Myfyrwyr yn cefnogi gwaith y Ti\u0302m Sgiliau Digidol drwy annog myfyrwyr eraill i fanteisio ar amryw o adnoddau i\u2019w cefnogi i ddatblygu eu sgiliau digidol. Bydd hefyd gofyn iddynt ddarparu persbectif gwerthfawr ar faterion sy\u2019n ymwneud a\u0302 chefnogi datblygiad sgiliau digidol myfyrwyr yn gyffredinol."}, {"text_idx": "#000013", "text": "Dyma beth oedd gan ein dau Bencampwr Digidol Myfyrwyr presennol i\u2019w ddweud am eu profiadau yn y ro\u0302l eleni:"}, {"text_idx": "#000014", "text": "\u201cMae fy mlwyddyn ddiwethaf yn gweithio fel Pencampwr Digidol Myfyrwyr wedi bod yn ddiddorol iawn, yn werth chweil ac yn rhywbeth hollol wahanol i mi. Roeddwn i\u2019n chwilio am rywbeth i\u2019w wneud ochr yn ochr a\u0302\u2019m lleoliad ymchwil labordy eleni ac er nad oedd gen i unrhyw brofiad blaenorol mewn sgiliau digidol, neu hyd yn oed diddordeb digidol blaenorol, rwyf wedi ei fwynhau\u2019n fawr iawn. Rwyf wedi bod wrth fy modd yn gallu defnyddio\u2019r swydd fel dihangfa greadigol ac i ddatblygu fy sgiliau dylunio graffig, ond rwyf hefyd wedi datblygu llawer o sgiliau newydd fel arwain grwpiau ffocws a chyfweliadau; dadansoddi profiadau defnyddwyr; dylunio a chynhyrchu cynnwys ar-lein ar gyfer llwyfannau amrywiol; ac ysgrifennu blogbyst. Mae hyblygrwydd y swydd wedi bod yn wych, ac rwy\u2019n edrych ymlaen at barhau i weithio gyda\u2019r ti\u0302m y flwyddyn nesaf (sydd, gyda llaw, yn grw\u0302p o bobl hollol hyfryd), fel newid golygfa o fy ngwaith prifysgol arferol.\u201d"}, {"text_idx": "#000016", "text": "Dyma enghreifftiau o\u2019r gwahanol weithgareddau ac adnoddau y mae\u2019r Pencampwyr Digidol Myfyrwyr wedi\u2019u creu eleni!"}, {"text_idx": "#000017", "text": "Y dyddiad cau ar gyfer y swyddi hyn yw Dydd Llun 31 Gorffennaf 2023. I gael rhagor o wybodaeth ac i wneud cais, ewch i Gwaith Aber. Os nad oes gennych chi gyfrif Gwaith Aber, neu am unrhyw ymholiadau, cysylltwch a\u0302 digi@aber.ac.uk."}, {"text_idx": "#000021", "text": "Yn olaf, hoffem ddymuno Nadolig Llawen a Blwyddyn Newydd Dda i chi gyd, ac rydym yn edrych ymlaen at barhau i\u2019ch cefnogi yn y flwyddyn newydd!"}, {"text_idx": "#000022", "text": "Ail gyfle i weld ein Trafodaeth Banel \u2013 \u2018Cefnogi datblygiad galluoedd digidol myfyrwyr\u2019"}, {"text_idx": "#000023", "text": "Daeth degfed Cynhadledd Dysgu ac Addysgu Flynyddol Prifysgol Aberystwyth, a gynhaliwyd rhwng 12 a 14 Medi 2022, a\u0302\u2019r gymuned dysgu ac addysgu at ei gilydd o bob rhan o\u2019r Brifysgol i ddathlu, rhannu, a rhoi llwyfan i\u2019r dulliau cyffrous ac arloesol sy\u2019n cael eu defnyddio wrth addysgu."}, {"text_idx": "#000024", "text": "Fe wnaethom ni gynnal trafodaeth banel (Cefnogi datblygiad galluoedd digidol myfyrwyr) ar ddiwrnod olaf y gynhadledd, gyda Saffron Passam (Yr Adran Seicoleg), Megan Williams (Ysgol Fusnes Aberystwyth) a Panna Karlinger (Ysgol Addysg), sef y staff academaidd gwych a oedd yn rhan o gynllun peilot yr Offeryn Darganfod Digidol gyda myfyrwyr y llynedd."}, {"text_idx": "#000026", "text": "Os na welsoch chi ein trafodaeth banel, gallwch wylio recordiad ohoni yma. Fe wnaethom roi crynodeb byr o\u2019r cynllun peilot a rhannodd Saffron, Megan a Panna sylwadau gwerthfawr ar yr hyn a weithiodd yn dda, a ddim cystal, iddynt yn ystod y cynllun peilot. Fe wnaethon nhw hefyd rannu eu cynghorion gorau i helpu myfyrwyr i ddefnyddio\u2019r Offeryn Darganfod Digidol, a buom hefyd yn trafod yr heriau a\u2019r llwyddiannau ehangach wrth geisio gwreiddio sgiliau megis galluoedd digidol o fewn y cwricwlwm."}, {"text_idx": "#000027", "text": "Os byddwch chi\u2019n cefnogi myfyrwyr i ddefnyddio\u2019r Offeryn Darganfod Digidol eleni, gweler y gronfa newydd o Adnoddau Addysgu i Staff (bydd angen mewngofnodi). Gallwch hefyd drefnu ymgynghoriad gydag aelod o\u2019n ti\u0302m drwy anfon e-bost at digi@aber.ac.uk."}, {"text_idx": "#000028", "text": "Hyfforddiant i Staff: Galluoedd Digidol"}, {"text_idx": "#000029", "text": "Cychwyn arni gyda\u2019ch galluoedd digidol!"}, {"text_idx": "#000030", "text": "Rydym ni\u2019n cynnig hyfforddiant i staff gydag Offeryn Darganfod Digidol Jisc i helpu i wella eich sgiliau a\u2019ch galluoedd digidol. Byddwn yn rhoi trosolwg o alluoedd digidol, gan weithio drwy hunan-asesiad yr Offeryn Darganfod Digidol a thrafod pa adnoddau sydd ar gael i chi yn ogystal a\u0302 pha mor bwysig yw galluoedd digidol ar gyfer staff Prifysgol Aberystwyth."}, {"text_idx": "#000031", "text": "Bydd sesiynau ar gael yn Gymraeg a Saesneg ar y dyddiadau canlynol:"}, {"text_idx": "#000033", "text": "Gallwch dderbyn rhagor o wybodaeth a sicrhau eich lle drwy\u2019r Wefan Hyfforddi Staff ac ar gyfer unrhyw ymholiad, cysylltwch a\u0302 Ti\u0302m Galluoedd Digidol (digi@aber.ac.uk)."}, {"text_idx": "#000034", "text": "Bydd yr Offeryn Darganfod Digidol ar gael i bob myfyriwr Blwyddyn Sylfaen a Blwyddyn Gyntaf o ddechrau blwyddyn academaidd 2022/23. Byddwn yn cynnal sesiynau hyfforddi yn ystod mis Medi a Hydref ar gyfer staff academaidd a fydd yn cefnogi eu myfyrwyr i adolygu eu hadroddiadau Offeryn Darganfod Digidol, a bydd yn hwyluso sgyrsiau gyda myfyrwyr am alluoedd digidol."}, {"text_idx": "#000037", "text": "Mae\u2019r platfform presennol ar gyfer yr Offeryn Darganfod Digidol yn cael ei ddiweddaru ar 1 Awst 2022. Os ydych wedi defnyddio\u2019r Offeryn Darganfod Digidol o\u2019r blaen ac wedi derbyn adroddiad, rhaid ei lawrlwytho cyn 1 Awst 2022 os ydych am gadw copi ohono."}, {"text_idx": "#000039", "text": "Os oes gennych unrhyw ymholiadau am lawrlwytho eich adroddiad, cysylltwch a\u0302 digi@aber.ac.uk."}, {"text_idx": "#000040", "text": "Mae\u2019n bosib eich bod chi wedi clywed am alluoedd digidol yn barod, neu efallai eich bod yn fwy cyfarwydd a\u0302\u2019r term cysylltiedig, sgiliau digidol. Gyda sefydliad diweddar Prosiect Galluoedd Digidol newydd y Brifysgol, mae\u2019n debygol y byddwch chi\u2019n clywed llawer mwy am alluoedd digidol dros y misoedd nesaf."}, {"text_idx": "#000041", "text": "Yn o\u0302l Jisc, mae galluoedd digidol yn arfogi unigolion i allu byw, dysgu a gweithio mewn cymdeithas ddigidol. Yn sgil y pandemig, mae\u2019r amser y mae\u2019r rhan fwyaf ohonom yn ei dreulio ar-lein wedi cynyddu\u2019n sylweddol \u2013 drwy weithio, dysgu, addysgu a rhyngweithio gydag eraill ar-lein."}, {"text_idx": "#000042", "text": "Gwyliwch y fideo byr hwn gan Brifysgol Derby i ddysgu mwy am bwysigrwydd galluoedd digidol."}, {"text_idx": "#000043", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000044", "text": "Tanysgrifiwch i'r blog drwy e-bost"}, {"text_idx": "#000045", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000048", "text": "Creu, datrys problemau ac arloesi digidol\nCyfathrebu, cydweithredu a chyfranogiad digidol\nLlythrennedd gwybodaeth, data a chyfryngau"}]